CELEX: 32020R0034
Language: et
Date: 2020-01-15 00:00:00
Title: Komisjoni Määrus (EL) 2020/34, 15. jaanuar 2020, millega muudetakse määrust (EÜ) nr 1126/2008 (millega võetakse vastu teatavad rahvusvahelised raamatupidamisstandardid kooskõlas Euroopa Parlamendi ja nõukogu määrusega (EÜ) nr 1606/2002) seoses rahvusvahelise raamatupidamisstandardiga (IAS) 39 ning rahvusvaheliste finantsaruandlusstandarditega (IFRS) 7 ja 9 (EMPs kohaldatav tekst)

16.1.2020   
               
               
                  ET
               
               
                  Euroopa Liidu Teataja
               
               
                  L 12/5
               
            
         KOMISJONI MÄÄRUS (EL) 2020/34,
         15. jaanuar 2020,
         millega muudetakse määrust (EÜ) nr 1126/2008 (millega võetakse vastu teatavad rahvusvahelised raamatupidamisstandardid kooskõlas Euroopa Parlamendi ja nõukogu määrusega (EÜ) nr 1606/2002) seoses rahvusvahelise raamatupidamisstandardiga (IAS) 39 ning rahvusvaheliste finantsaruandlusstandarditega (IFRS) 7 ja 9
         (EMPs kohaldatav tekst)
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 19. juuli 2002. aasta määrust (EÜ) nr 1606/2002 rahvusvaheliste raamatupidamisstandardite kohaldamise kohta, (1) eriti selle artikli 3 lõiget 1,
         ning arvestades järgmist:
         
                     (1)
                  
                  
                     Komisjoni määrusega (EÜ) nr 1126/2008 (2) on vastu võetud teatavad 15. oktoobri 2008. aasta seisuga kehtinud rahvusvahelised standardid ja tõlgendused.
                  
               
                     (2)
                  
                  
                     Finantsstabiilsuse nõukogu avaldas 22. juulil 2014 aruande „Reforming major Interest Rate benchers“ („Oluliste viiteintressimäärade reform“), milles esitati soovitused olemasolevate võrdlusaluste ja muude pankadevahelistel turgudel põhinevate viitemäärade tugevdamiseks ning alternatiivsete peaaegu riskivabade viitemäärade väljatöötamiseks.
                  
               
                     (3)
                  
                  
                     Euroopa Parlamendi ja nõukogu määrusega (EL) 2016/1011 (3) on kehtestatud ühine raamistik, et tagada finantsinstrumentide ja -lepingute võrdlusalustena kasutatavate indeksite täpsus ja terviklus või et mõõta liidu investeerimisfondide tootlust.
                  
               
                     (4)
                  
                  
                     Rahvusvaheliste Raamatupidamisstandardite Nõukogu avaldas 26. septembril 2019 intressimäära võrdlusaluste reformi (IFRS 9, IAS 39 ja IFRS 7 muudatused), et käsitleda intressimäära võrdlusaluse reformi finantsaruandlusega seotud tagajärgi ajavahemikul, mis eelneb kehtiva intressimäära võrdlusaluse asendamisele alternatiivse viitemääraga.
                  
               
                     (5)
                  
                  
                     Muudatustega nähakse ette ajutised ja kitsad erandid rahvusvahelise raamatupidamisstandardi (IAS) 39 Finantsinstrumendid: kajastamine ja mõõtmine ja rahvusvahelise finantsaruandlusstandardi (IFRS) 9 Finantsinstrumendid riskimaandamisarvestuse nõuetest, nii et äriühingud saavad jätkata nõuete täitmist eeldusel, et kehtivaid intressimäära võrdlusaluseid ei muudeta pankadevahelise intressimäära reformi tõttu.
                  
               
                     (6)
                  
                  
                     Pärast konsulteerimist Euroopa finantsaruandluse nõuanderühmaga jõudis komisjon järeldusele, et IAS 39 Finantsinstrumendid: kajastamine ja mõõtmine, IFRS 7 Finantsinstrumendid: avalikustatav teave ja IFRS 9 Finantsinstrumendid vastavad määruse (EÜ) nr 1606/2002 artikli 3 lõikes 2 esitatud vastuvõtukriteeriumidele.
                  
               
                     (7)
                  
                  
                     Seepärast tuleks määrust (EÜ) nr 1126/2008 vastavalt muuta.
                  
               
                     (8)
                  
                  
                     Käesoleva määrusega ette nähtud meetmed on kooskõlas raamatupidamise regulatiivkomitee arvamusega,
                  
               ON VASTU VÕTNUD KÄESOLEVA MÄÄRUSE:
         
            Artikkel 1
            Määruse (EÜ) nr 1126/2008 lisa muudetakse järgmiselt:
            
                        a)
                     
                     
                        rahvusvahelist raamatupidamisstandardit (IAS) 39 Finantsinstrumendid: kajastamine ja mõõtmine muudetakse vastavalt käesoleva määruse lisale;
                     
                  
                        b)
                     
                     
                        rahvusvahelist finantsaruandlusstandardit (IFRS) 7 Finantsinstrumendid: avalikustatav teave muudetakse vastavalt käesoleva määruse lisale;
                     
                  
                        c)
                     
                     
                        standardit IFRS 9 Finantsinstrumendid muudetakse vastavalt käesoleva määruse lisale.
                     
                  
         
            Artikkel 2
            Kõik äriühingud kohaldavad artiklis 1 osutatud muudatusi hiljemalt alates oma 1. jaanuaril 2020 või pärast seda algava esimese majandusaasta alguskuupäevast.
         
         
            Artikkel 3
            Käesolev määrus jõustub kahekümnendal päeval pärast selle avaldamist Euroopa Liidu Teatajas.
         
         
            Käesolev määrus on tervikuna siduv ja vahetult kohaldatav kõikides liikmesriikides.
            Brüssel, 15. Jaanuar 2020
            
               
                  Komisjoni nimel
               
               
                  President
               
               Ursula VON DER LEYEN
            
         
         
            (1)  EÜT L 243, 11.9.2002, lk 1.
         
            (2)  Komisjoni 3. novembri 2008. aasta määrus (EÜ) nr 1126/2008, millega võetakse vastu teatavad rahvusvahelised raamatupidamisstandardid kooskõlas Euroopa Parlamendi ja nõukogu määrusega (EÜ) nr 1606/2002 (ELT L 320, 29.11.2008, lk 1).
         
            (3)  Euroopa Parlamendi ja nõukogu 8. juuni 2016. aasta määrus (EL) 2016/1011, mis käsitleb indekseid, mida kasutatakse võrdlusalustena finantsinstrumentide ja -lepingute puhul või investeerimisfondide tootluse mõõtmiseks, ning millega muudetakse direktiive 2008/48/EÜ ja 2014/17/EL ning määrust (EL) nr 596/2014 (ELT L 171, 29.6.2016, lk 1).
      
      
         
            LISA
            Viiteintressimäära reform
            IFRS 9, IAS 39 ja IFRS 7 muudatused
            
               IFRS 9 Finantsinstrumendid muudatused
            
            Lisatakse paragrahvid 6.8.1–6.8.12 ja 7.1.8. Paragrahvi 6.8.1 ette lisatakse pealkiri. Paragrahvide 6.8.4, 6.8.5, 6.8.6, 6.8.7 ja 6.8.9 ette lisatakse alapealkirjad. Paragrahvi 7.2.26 muudetakse.
            
               6. peatükk. Riskimaandamisarvestus
            
            ...
            6.8.   Ajutised erandid riskimaandamisarvestuse erinõuete rakendamisest
            
                     
                        6.8.1.
                     
                     
                        Üksus rakendab paragrahve 6.8.4–6.8.12 ning paragrahvi 7.1.8 ja paragrahvi 7.2.26 punkti d kõigi viiteintressimäära reformist otseselt mõjutatud riskimaandamissuhete suhtes. Neid paragrahve rakendatakse üksnes selliste riskimaandamissuhete suhtes. Riskimaandamissuhe on viiteintressimäära reformist otseselt mõjutatud üksnes juhul, kui reform tekitab ebakindlust seoses järgmisega:
                        
                                    a)
                                 
                                 
                                    (lepinguline või lepingus sätestamata) viiteintressimäär, mis on määratletud maandatud riskina, ja/või
                                 
                              
                                    b)
                                 
                                 
                                    maandatud instrumendi või riskimaandamisinstrumendi viiteintressimäärapõhise rahavoo ajastus või summa.
                                 
                              
                  
                     
                        6.8.2.
                     
                     
                        Paragrahvide 6.8.4–6.8.12 kohaldamisel tähendab termin „viiteintressimäära reform“ kogu turgu hõlmavat viiteintressimäära reformi, sealhulgas viiteintressimäära asendamist alternatiivse võrdlusmääraga, näiteks finantsstabiilsuse nõukogu 2014. aasta juuli aruandes „Reforming Major Interest Rate Benchmarks“ („Oluliste viiteintressimäärade reform“) (1) esitatud soovituste põhjal.
                     
                  
                     
                        6.8.3.
                     
                     
                        Paragrahvides 6.8.4–6.8.12 ette nähtud erandeid rakendatakse üksnes neis paragrahvides nimetatud nõuete suhtes. Üksus jätkab kõigi muude riskimaandamisarvestuse nõuete rakendamist kõigi viiteintressimäära reformist otseselt mõjutatud riskimaandamissuhete suhtes.
                     
                  
               Äärmise tõenäosuse nõue rahavoogude riskimaandamisel
            
            
                     
                        6.8.4.
                     
                     
                        Et teha kindlaks, kas prognoositav tehing (või selle komponent) on kooskõlas paragrahvis 6.3.3 nõutuga äärmiselt tõenäoline, eeldab üksus, et viiteintressimäär, millel põhineb (lepinguline või lepingus sätestamata) maandatud riskiga rahavoog, viiteintressimäära reformiga ei muutu.
                     
                  
               Rahavoo riskimaandamisreservi kogunenud summa ümberliigitamine
            
            
                     
                        6.8.5.
                     
                     
                        Et teha paragrahvis 6.5.12 sätestatud nõude rakendamiseks kindlaks, kas eeldatakse maandatud riskiga tulevase rahavoo tekkimist, eeldab üksus, et viiteintressimäär, millel põhineb (lepinguline või lepingus sätestamata) maandatud riskiga rahavoog, viiteintressimäära reformiga ei muutu.
                     
                  
               Maandatud instrumendi ja riskimaandamisinstrumendi vahelise majandusliku suhte hindamine
            
            
                     
                        6.8.6.
                     
                     
                        Paragrahvi 6.4.1 punkti c alapunktis i ja paragrahvides B6.4.4–B6.4.6 sätestatud nõuete rakendamisel eeldab üksus, et viiteintressimäär, millel põhineb (lepinguline või lepingus sätestamata) maandatud riskiga rahavoog ja/või maandatud risk, või viiteintressimäär, millel põhineb riskimaandamisinstrumendi rahavoog, viiteintressimäära reformiga ei muutu.
                     
                  
               Instrumendi komponendi määratlemine maandatud instrumendina
            
            
                     
                        6.8.7.
                     
                     
                        Kui ei tule kohaldada paragrahvi 6.8.8, rakendab üksus lepingus sätestamata intressimäärariski võrdlusaluse komponendi suhtes paragrahvi 6.3.7 punktis a ja paragrahvis B6.3.8 sätestatud nõuet, et riskikomponent peab olema eraldi kindlaks tehtav, üksnes riskimaandamissuhte alustamisel.
                     
                  
                     
                        6.8.8.
                     
                     
                        Kui üksus kooskõlas oma riskimaandamise dokumentatsiooniga ennistab (st lõpetab ja alustab uuesti) riskimaandamissuhteid sageli, sest nii riskimaandamisinstrument kui ka maandatud instrument muutuvad sageli (st üksus kasutab dünaamilist protsessi, milles ei maandatud instrumendid ega selle riski maandamiseks kasutatavad riskimaandamisinstrumendid jää pikaks ajaks samaks), rakendab üksus paragrahvi 6.3.7 punktis a ja paragrahvis B6.3.8 sätestatud nõuet riskikomponendi selge eristatavuse kohta vaid juhul, kui ta algselt selles riskimaandamissuhtes maandatud instrumendi määratles. Maandatud instrumenti, mida on riskimaandamissuhtes hinnatud selle algsel määramisel, olenemata sellest, kas hindamine toimus riskimaandamise alustamisel või hiljem, samas riskimaandamissuhtes hiljem ümbermääratlemisel enam uuesti ei hinnata.
                     
                  
               Kohaldamise lõpptähtaeg
            
            
                     
                        6.8.9.
                     
                     
                        Üksus lõpetab maandatud instrumendi suhtes edasiulatuvalt paragrahvi 6.8.4 rakendamise olenevalt sellest, kumb on varasem siis,
                        
                                    a)
                                 
                                 
                                    kui viiteintressimäära reformist tulenev ebakindlus seoses maandatud instrumendi viiteintressimäärapõhise rahavoo ajastuse ja summaga on möödas ning
                                 
                              
                                    b)
                                 
                                 
                                    kui riskimaandamissuhe, millega maandatud instrument on seotud, lõpetatakse.
                                 
                              
                  
                     
                        6.8.10.
                     
                     
                        Üksus lõpetab edasiulatuvalt paragrahvi 6.8.5 rakendamise olenevalt sellest, kumb on varasem siis,
                        
                                    a)
                                 
                                 
                                    kui viiteintressimäära reformist tulenev ebakindlus seoses maandatud instrumendi viiteintressimäärapõhise tulevase rahavoo ajastuse ja summaga on möödas ning
                                 
                              
                                    b)
                                 
                                 
                                    kui kogu summa, mis on selle lõpetatud riskimaandamissuhtega seotud rahavoo riskimaandamisreservi kogunenud, on ümber liigitatud kasumisse või kahjumisse.
                                 
                              
                  
                     
                        6.8.11.
                     
                     
                        Üksus lõpetab edasiulatuvalt paragrahvi 6.8.6 rakendamise:
                        
                                    a)
                                 
                                 
                                    maandatud instrumendi suhtes siis, kui viiteintressimäära reformist tulenev ebakindlus seoses maandatud riskiga või maandatud instrumendi viiteintressimäärapõhise rahavoo ajastuse ja summaga on möödas, ning
                                 
                              
                                    b)
                                 
                                 
                                    riskimaandamisinstrumendi suhtes siis, kui viiteintressimäära reformist tulenev ebakindlus seoses riskimaandamisinstrumendi viiteintressimäärapõhise rahavoo ajastuse ja summaga on möödas.
                                 
                              Kui riskimaandamissuhe, millega maandatud instrument ja riskimaandamisinstrument on seotud, lõpetatakse varem kui paragrahvi 6.8.11 punktis a sätestatud kuupäeval või paragrahvi 6.8.11 punktis b sätestatud kuupäeval, siis lõpetab üksus alates lõpetamise kuupäevast edasiulatuvalt selle riskimaandamissuhte suhtes paragrahvi 6.8.6 rakendamise.
                     
                  
                     
                        6.8.12.
                     
                     
                        Kui üksus määratleb objektide rühma maandatud instrumendina või finantsinstrumentide kombinatsiooni riskimaandamisinstrumendina, lõpetab ta edasiulatuvalt paragrahvide 6.8.4–6.8.6 rakendamise üksiku objekti või finantsinstrumendi suhtes olenevalt olukorrast kooskõlas paragrahvidega 6.8.9, 6.8.10 või 6.8.11, kui viiteintressimäära reformist tulenev ebakindlus seoses maandatud riskiga ja/või selle objekti või finantsinstrumendi viiteintressimäärapõhise rahavoo ajastuse ja summaga on möödas.
                     
                  
               7. peatükk. Jõustumiskuupäev ja üleminekusätted
            
            7.1.   Jõustumiskuupäev
            ...
            
                     
                        7.1.8.
                     
                     
                        Standardite IFRS 9, IAS 39 ja IFRS 7 muutmiseks septembris 2019 välja antud Viiteintressimäära reformiga lisati jagu 6.8 ja muudeti paragrahvi 7.2.26. Üksus rakendab neid muudatusi 1. jaanuaril 2020 või hiljem algavate aruandeaastate suhtes. Varasem rakendamine on lubatud. Kui üksus rakendab neid muudatusi varasema perioodi suhtes, avalikustab ta selle asjaolu.
                     
                  7.2.   Üleminek
            ...
            
               Üleminek seoses riskimaandamisarvestusega (6. peatükk)
            
            ...
            
                     
                        7.2.26.
                     
                     
                        Erandina käesoleva standardi riskimaandamisarvestuse nõuete edasiulatuvast rakendamisest üksus:
                        ...
                        
                                    d)
                                 
                                 
                                    rakendab jaos 6.8 sätestatud nõudeid tagasiulatuvalt. Selline tagasiulatuv rakendamine kehtib üksnes riskimaandamissuhetele, mis olid olemas selle aruandlusperioodi alguses, mil üksus neid nõudeid esimest korda rakendas, või mis määratleti nendena, ning rahavoo riskimaandamisreservi kogunenud summale, mis oli olemas selle aruandeperioodi alguses, mil üksus neid nõudeid esimest korda rakendas.
                                 
                              
                  
               IAS 39 Finantsinstrumendid: kajastamine ja mõõtmine muudatused
            
            Lisatakse paragrahvid 102A–102N ja 108G. Paragrahvi 102A ette lisatakse pealkiri. Paragrahvide 102D, 102E, 102F, 102H ja 102J ette lisatakse alapealkirjad.
            Riskimaandamine
            ...
            
               Ajutised erandid riskimaandamisarvestuse erinõuete rakendamisest
            
            
                     
                        102A
                     
                     
                        Üksus rakendab paragrahve 102D–102N ja 108G kõigi viiteintressimäära reformist otseselt mõjutatud riskimaandamissuhete suhtes. Neid paragrahve rakendatakse üksnes selliste riskimaandamissuhete suhtes. Riskimaandamissuhe on viiteintressimäära reformist otseselt mõjutatud üksnes juhul, kui reform tekitab ebakindlust seoses järgmisega:
                        
                                    a)
                                 
                                 
                                    (lepinguline või lepingus sätestamata) viiteintressimäär, mis on määratletud maandatud riskina, ja/või
                                 
                              
                                    b)
                                 
                                 
                                    maandatud instrumendi või riskimaandamisinstrumendi viiteintressimäärapõhise rahavoo ajastus või summa.
                                 
                              
                  
                     
                        102B
                     
                     
                        Paragrahvide 102D–102N kohaldamisel tähendab termin „viiteintressimäära reform“ kogu turgu hõlmavat viiteintressimäära reformi, sealhulgas viiteintressimäära asendamist alternatiivse võrdlusmääraga, näiteks finantsstabiilsuse nõukogu 2014. aasta juuli aruandes „Reforming Major Interest Rate Benchmarks“ („Oluliste viiteintressimäärade reform“) (2) esitatud soovituste põhjal.
                     
                  
                     
                        102C
                     
                     
                        Paragrahvides 102D–102N ette nähtud erandeid rakendatakse üksnes neis paragrahvides nimetatud nõuete suhtes. Üksus jätkab kõigi muude riskimaandamisarvestuse nõuete rakendamist kõigi viiteintressimäära reformist otseselt mõjutatud riskimaandamissuhete suhtes.
                     
                  
               Äärmise tõenäosuse nõue rahavoogude riskimaandamisel
            
            
                     
                        102D
                     
                     
                        Selleks et rakendada paragrahvi 88 punktis c sätestatud nõuet, et prognoositav tehing peab olema äärmiselt tõenäoline, eeldab üksus, et viiteintressimäär, millel põhineb (lepinguline või lepingus sätestamata) maandatud riskiga rahavoog, viiteintressimäära reformiga ei muutu.
                     
                  
               Muus koondkasumis kajastatud kumulatiivse kasumi või kahjumi ümberliigitamine
            
            
                     
                        102E
                     
                     
                        Et teha paragrahvi 101 punktis c sätestatud nõude rakendamiseks kindlaks, kas prognoositava tehingu toimumist enam ei eeldata, eeldab üksus, et viiteintressimäär, millel põhineb (lepinguline või lepingus sätestamata) maandatud riskiga rahavoog, viiteintressimäära reformiga ei muutu.
                     
                  
               Mõjususe hindamine
            
            
                     
                        102F
                     
                     
                        Paragrahvi 88 punktis b ja paragrahvi AG105 punktis a sätestatud nõuete rakendamisel eeldab üksus, et viiteintressimäär, millel põhineb (lepinguline või lepingus sätestamata) maandatud riskiga rahavoog ja/või maandatud risk, või viiteintressimäär, millel põhineb riskimaandamisinstrumendi rahavoog, viiteintressimäära reformiga ei muutu.
                     
                  
                     
                        102G
                     
                     
                        Paragrahvi 88 punkti e kohase nõude rakendamisel ei nõuta üksuselt riskimaandamissuhte lõpetamist seetõttu, et riskimaandamise tegelikud tulemused ei vasta paragrahvi AG105 punktis b esitatud nõuetele. Kahtluste vältimiseks järgib üksus muid paragrahvis 88 sätestatud tingimusi, sealhulgas paragrahvi 88 punkti b kohast edasiulatuvast hindamist, et hinnata, kas riskimaandamissuhe tuleb katkestada.
                     
                  
               Finantsobjektide määratlemine maandatud instrumentidena
            
            
                     
                        102H
                     
                     
                        Kui ei tule kohaldada paragrahvi 102I, rakendab üksus lepingus sätestamata intressimäärariski võrdlusaluse osa suhtes paragrahvides 81 ja AG99F sätestatud nõuet, et määratud osa peab olema eraldi kindlaks tehtav, üksnes riskimaandamissuhte alustamisel.
                     
                  
                     
                        102I
                     
                     
                        Kui üksus kooskõlas oma riskimaandamise dokumentatsiooniga ennistab (st lõpetab ja alustab uuesti) riskimaandamissuhteid sageli, sest nii riskimaandamisinstrument kui ka maandatud instrument muutuvad sageli (st üksus kasutab dünaamilist protsessi, milles ei maandatud instrumendid ega selle riski maandamiseks kasutatavad riskimaandamisinstrumendid jää pikaks ajaks samaks), rakendab üksus paragrahvides 81 ja AG99F sätestatud nõuet määratud osa selge eristatavuse kohta vaid juhul, kui ta algselt selles riskimaandamissuhtes maandatud instrumendi määratles. Maandatud instrumenti, mida on riskimaandamissuhtes hinnatud selle algsel määramisel, olenemata sellest, kas hindamine toimus riskimaandamise alustamisel või hiljem, samas riskimaandamissuhtes hiljem ümbermääratlemisel enam uuesti ei hinnata.
                     
                  
               Kohaldamise lõpptähtaeg
            
            
                     
                        102J
                     
                     
                        Üksus lõpetab maandatud instrumendi suhtes edasiulatuvalt paragrahvi 102D rakendamise olenevalt sellest, kumb on varasem siis,
                        
                                    a)
                                 
                                 
                                    kui viiteintressimäära reformist tulenev ebakindlus seoses maandatud instrumendi viiteintressimäärapõhise rahavoo ajastuse ja summaga on möödas ning
                                 
                              
                                    b)
                                 
                                 
                                    kui riskimaandamissuhe, millega maandatud instrument on seotud, lõpetatakse.
                                 
                              
                  
                     
                        102K
                     
                     
                        Üksus lõpetab edasiulatuvalt paragrahvi 102E rakendamise olenevalt sellest, kumb on varasem siis,
                        
                                    a)
                                 
                                 
                                    kui viiteintressimäära reformist tulenev ebakindlus seoses maandatud instrumendi viiteintressimäärapõhise tulevase rahavoo ajastuse ja summaga on möödas ning
                                 
                              
                                    b)
                                 
                                 
                                    kui kogu lõpetatud riskimaandamissuhtega seotud muus koondkasumis kajastatud kumulatiivne kasum või kahjum on ümber liigitatud kasumisse või kahjumisse.
                                 
                              
                  
                     
                        102L
                     
                     
                        Üksus lõpetab edasiulatuvalt paragrahvi 102F rakendamise:
                        
                                    a)
                                 
                                 
                                    maandatud instrumendi suhtes siis, kui viiteintressimäära reformist tulenev ebakindlus seoses maandatud riskiga või maandatud instrumendi viiteintressimäärapõhise rahavoo ajastuse ja summaga on möödas, ning
                                 
                              
                                    b)
                                 
                                 
                                    riskimaandamisinstrumendi suhtes siis, kui viiteintressimäära reformist tulenev ebakindlus seoses riskimaandamisinstrumendi viiteintressimäärapõhise rahavoo ajastuse ja summaga on möödas.
                                 
                              Kui riskimaandamissuhe, millega maandatud instrument ja riskimaandamisinstrument on seotud, lõpetatakse varem kui paragrahvi 102L punktis a sätestatud kuupäeval või paragrahvi 102L punktis b sätestatud kuupäeval, siis lõpetab üksus alates lõpetamise kuupäevast edasiulatuvalt selle riskimaandamissuhte suhtes paragrahvi 102F rakendamise.
                     
                  
                     
                        102M
                     
                     
                        Üksus lõpetab riskimaandamissuhte suhtes edasiulatuvalt paragrahvi 102G rakendamise olenevalt sellest, kumb on varasem siis,
                        
                                    a)
                                 
                                 
                                    kui viiteintressimäära reformist tulenev ebakindlus seoses maandatud riskiga ja maandatud instrumendi või riskimaandamisinstrumendi viiteintressimäärapõhise rahavoo ajastuse ja summaga on möödas ning
                                 
                              
                                    b)
                                 
                                 
                                    kui riskimaandamissuhe, mille suhtes erandit rakendatakse, lõpetatakse.
                                 
                              
                  
                     
                        102N
                     
                     
                        Kui üksus määratleb objektide rühma maandatud instrumendina või finantsinstrumentide kombinatsiooni riskimaandamisinstrumendina, lõpetab ta edasiulatuvalt paragrahvide 102D–102G rakendamise üksiku objekti või finantsinstrumendi suhtes olenevalt olukorrast kooskõlas paragrahvidega 102J, 102K, 102L või 102M, kui viiteintressimäära reformist tulenev ebakindlus seoses maandatud riskiga ja/või selle objekti või finantsinstrumendi viiteintressimäärapõhise rahavoo ajastuse ja summaga on möödas.
                     
                  Jõustumiskuupäev ja üleminek
            ...
            
                     
                        108G
                     
                     
                        Standardite FRS 9, IAS 39 ja IFRS 7 muutmiseks septembris 2019 välja antud Viiteintressimäära reformiga lisati paragrahvid 102A–102N. Üksus rakendab neid muudatusi 1. jaanuaril 2020 või hiljem algavate aruandeaastate suhtes. Varasem rakendamine on lubatud. Kui üksus rakendab neid muudatusi varasema perioodi suhtes, avalikustab ta selle asjaolu. Üksus rakendab neid muudatusi tagasiulatuvat üksnes nende riskimaandamissuhete suhtes, mis olid olemas selle aruandlusperioodi alguses, mil üksus neid muudatusi esimest korda rakendas, või mis määratleti nendena, ning muus koondkasumis kajastatud kumulatiivse kasumi või kahjumi suhtes, mis oli olemas selle aruandeperioodi alguses, mil üksus neid muudatusi esimest korda rakendas.
                     
                  
               IFRS 7 Finantsinstrumendid: avalikustatav teave muudatused
            
            Lisatakse paragrahvid 24H ja 44DE–44DF ning paragrahvi 24H ette lisatakse alapealkiri.
            Riskimaandamisarvestus
            ...
            
               Viiteintressimäära reformist tulenev ebakindlus
            
            
                     
                        24H
                     
                     
                        Selliste riskimaandamissuhete puhul, mille suhtes üksus rakendab IFRS 9 paragrahvides 6.8.4–6.8.12 või IAS 39 paragrahvides 102D–102N sätestatud erandeid, avalikustab üksus järgmise:
                        
                                    a)
                                 
                                 
                                    olulised viiteintressimäärad, millele üksuse riskimaandamissuhted on avatud;
                                 
                              
                                    b)
                                 
                                 
                                    mis ulatuses üksus juhib riske, millele ta on avatud ja mida viiteintressimäära reform otseselt mõjutab;
                                 
                              
                                    c)
                                 
                                 
                                    kuidas üksus juhib alternatiivsetele võrdlusmääradele üleminekut;
                                 
                              
                                    d)
                                 
                                 
                                    selliste oluliste hinnangute ja eelduste kirjeldus, millest üksus nende paragrahvide rakendamisel lähtus (näiteks eeldused või hinnangud selle kohta, millal on möödas viiteintressimäära reformist tulenev ebakindlus seoses viiteintressimäärapõhise rahavoo ajastuse ja summaga), ning
                                 
                              
                                    e)
                                 
                                 
                                    nende riskimaandamissuhetega seotud riskimaandamisinstrumentide nimiväärtus.
                                 
                              
                  Jõustumiskuupäev ja üleminek
            ...
            
                     
                        44DE
                     
                     
                        Standardite IFRS 9, IAS 39 ja IFRS 7 muutmiseks septembris 2019 välja antud Viiteintressimäära reformiga lisati paragrahvid 24H ja 44DF. Üksus rakendab neid muudatusi siis, kui ta rakendab IFRS 9 või IAS 39 muudatusi.
                     
                  
                     
                        44DF
                     
                     
                        Aruandeperioodil, mil üksus septembris 2019 välja antud Viiteintressimäära reformi esimest korda rakendab, ei nõuta üksuselt IAS 28 Arvestusmeetodid, arvestushinnangute muutused ja vead paragrahvi 8 punktis f nõutud kvantitatiivset teavet.
                     
                  
               (1)  Aruanne „Reforming Major Interest Rate Benchmarks“ on avaldatud aadressil http://www.fsb.org/wp-content/uploads/r_140722.pdf.
            
               (2)  Aruanne „Reforming Major Interest Rate Benchmarks“ on avaldatud aadressil http://www.fsb.org/wp-content/uploads/r_140722.pdf.